Foto: Getty Images Buyuk Britaniya qirolichasi Yelizaveta II ning turmush o‘rtog‘i, 96 yoshli gersog Filipp Edinburgskiy Londondagi shifoxonaga yotqizildi. Bu haqda Press Association agentligi xabar tarqatdi. Agentlik ma’lumotiga ko‘ra, qirolichaning turmush o‘rtog‘i bel qismidagi og‘riq tufayli shifoxonaga olib kelingan. U jarrohlik amaliyotidan o‘tkazilishi mumkin. 2017 yil yozida Britaniyaning The Telegraph nashri xatolik bilan gersog Filipp Edinburgskiyning o‘limi haqida xabar tarqatgandi.